Bácsalmás

Bácsalmás [bAĉalmAŝ], germane Almasch estas urbo kun titolo vinvilaĝo en Hungario, en regiono Suda Ebenaĵo, en departemento Bács-Kiskun, en distrikto Bácsalmás, kies centro estas. Almás estas pomoarbaro.

 Bazaj informoj 
 Areo: 108 km²
 Loĝantaro: 7600
 Poŝtkodo: 6430
 Telefonprefikso: 79

 Situo 
Bácsalmás situas sur ebenaĵo, preskaŭ ĉe la landlimo, laŭ flankovojoj, laŭ fervojo Kiskunfélegyháza-Bátaszék.
eta|Kolono de Sankta Triunuo en Bácsalmás

 Historio 
La komunumo estis loĝata dum la avara erao. Komence la komunumo nomiĝis simple Almás. Post la turkoj alvenis komence serboj, poste germanoj, slovakoj kaj hungaroj. La komunumo havis preĝejon ekde 1740, iĝis kampurbo inter 1808-1871 kaj distriktejo inter 1873-1962. En 1903 la fervojo ekfunkciis, ekde 1904 la oficiala nomo estas Bácsalmás. Inter 1919-1921 la serboj okupis la urbeton kun Pécs kaj proklamis apartan respublikon. Dum la 2-a mondmilito la urbeto travivis ĉiujn tragikaĵojn. Unue la judoj estis deportitaj, kiujn la germanoj sekvis (5100 da germanoj!), la hungareco suferis pro trudlaboro, fine okazis loĝantarŝanĝo inter slovakoj kaj hungaroj.

 Vidindaĵoj 
 Preĝejo de Sankta Kruco (Bácsalmás)
 Kalvinana preĝejo (Bácsalmás)
 Kolono de Sankta Triunuo

 Famuloj 
En Bácsalmás naskiĝis:
 aktoroj Irén Bódis kaj Gyula Kamarás
 episkopo József Udvardy
 germanisto Csaba Földes
 ministro Imre Oltványi
 akordionisto Zoltán Orosz
 Tibor Boromisza (pentristo)
En Bácsalmás mortis:
 hungara-kroata juristo József Rudics

 Komunumoj pri almás (= poma aŭ pomarbaro) en Hungara reĝlando 
Pro grandeco la tabelo ne havas la ceterajn komunumojn en Transilvanio, vidu ilin en Bălan (Sălaj)!
 Almás  Almásfüzitő  Almásháza  Almáskamarás  Almáskeresztúr  Bácsalmás Dunaalmás  Fertősalmás  Hontalmás  Magyaralmás  Pozsonyalmás  Rácalmás Szádalmás  Szepesalmás  Tóalmás  Torontálalmás  

 Referencoj 

 Eksteraj ligiloj 
  ()


Kategorio:Vinvilaĝoj